คลังชี้ดอกเบี้ยพุ่งทำศก.ทรุด
&#8220;กรณ์&#8221; แจงแบงก์แห่ขึ้นดอกเบี้ย ทำเศรษฐกิจยุบ คาดปีนี้ขยายตัว 3.5% ต่อปี
14 ม.ค. 2554

“กรณ์” แจงแบงก์แห่ขึ้นดอกเบี้ย ทำเศรษฐกิจยุบ คาดปีนี้ขยายตัว 3.5% ต่อปี 
นายกรณ์ จาติกวณิช รมว.คลัง กล่าวว่า การปรับขึ้นดอกเบี้ยเงินฝากและสินเชื่อของธนาคารพาณิชย์ หลังจากธนาคารแห่งประเทศไทย (ธปท.) ปรับดอกเบี้ยนโยบายเป็น 2.25% ต่อปี จะส่งผลกระทบการขยายตัวของเศรษฐกิจบ้างอย่างหลีกเลี่ยงไม่ได้ ซึ่งคาดว่าปีนี้เศรษฐกิจจะขยายตัวทำได้ 3.5% ต่อปี และอัตราเงินเฟ้ออยู่ที่ 3% ต่อปี
นายกรณ์ กล่าวว่า การขยายตัวของเศรษฐกิจไม่สำคัญเท่ากับการมีเสถียรภาพ ซึ่ง ธปท. เห็นว่ามีความเสี่ยงเรื่องเงินเฟ้อในอนาคตก็ต้องปรับขึ้นดอกเบี้ย และที่ผ่านมาในช่วงที่เศรษฐกิจไม่ดี ธปท. ก็ช่วยเหลือเศรษฐกิจมามากโดยการลดดอกเบี้ยอยู่ในระดับต่ำ
"เศรษฐกิจโตเท่าไรไม่สำคัญ ขอให้ขยายตัวได้ มีเสถียรภาพ การกระจายรายได้ของประชาชนมีเพิ่มขึ้น รัฐบาลก็พอใจแล้ว" นายกรณ์ กล่าว